**Новопавловка гимназия орто мектебинин кыргыз тили жана адабияты усулдук бирикмесинин 2021 – 2022 – окуу жылындагы аткарган иштери боюнча отчету**

Быйылкы окуу жылы май айында түзүлгѳн иш пландын негизинде башталды.

2021 – 2022 – окуу жылына карата түзүлгѳн иш планды карап чыгуу, календарлык – тематикалык пландарды тактоо, бекитүү менен окуу жылын баштадык.Август айындагы райондук семинарларга УБнин мугалимдери катышып келишти. Быйылкы окуу жылында биздин УБге 1 мугалим жаңы келди, ал Садыкова Наргиза.

Мектепте кыргыз тили жана адабияты декадасынын бир айлыгында тѳмѳнкүдѳй иш – чаралар ѳткѳрүлдү:

Мамлекеттик тил күнүнѳ карата 23 – сентябрь күнү мугалимдердин катышуусунда «Тилим менин – жан дүйнѳм» аталышындагы адабий – музыкалык салтанаттуу линейка жогорку деңгээлде ѳткѳрүлдү. Бул майрамга карата УБнин мугалимдери тарабынан чоң даярдыктар кѳрүлдү. Мугалимдердин жетекчилиги жана чыгармачылыгы менен даярдалган бул салтанатта ырлар кѳркѳм окулуп, «Манас» эпосунан үзүндүлѳр айтылып, ыр – бийлер жаңырды. Ошондой эле, 2020 – 2021 – окуу жылында педагогикалык ишмердүүлүгүнѳ, коомдук иштерде райондук жана областтык олимпиадаларда окуучулары ийгиликке жетишкен мугалимдердин аты аталып, грамоталарга ээ болушту.

«Поэзия дүйнѳсү», «Улуттун жаны – тил», «Тилибизди даңктайлы», «Эне тилим – эне сүтүм», «Жомоктор дүйнѳсүндѳ», «Акындардын тил тууралуу ыр саптары» деген темаларда кѳргѳзмѳлѳр уюштурулду. Бул кѳргѳзмѳлѳргѳ илинген мугалимдердин эмгектери боюнча сынактар ѳтүп, жыйынтыктары чыгарылды. Мамлекеттик тил күнүнѳ карата «Эң мыкты дубал – газета» стенд уюштурулду.

Мамлекеттик тил бир айлыгында кыргыз тили жана адабияты мугалимдеринин бардыгы кѳрсѳтмѳлүү, интерактивдүү, кызыктуу сабактарды ѳтүштү. Анда тѳмѳнкү мугалимдер сабактарын эң мыкты деңгээлде окутуунун интерактивдик усулдарын колдонуу менен кѳрсѳтүштү. Алар: Жусупбекова Б.М. 10 – 11 – класстар арасында «Бүгүнкү кыргыз тилинин абалы» деген темада тегерек стол, Эсенгулова К.А. 5 – А классында «Кептин түрлѳрү боюнча машыгуу иштери» деген темада ачык сабак, Абыкеева Ж.Р. 7 – Б классында «Токтогул Сатылганов санат – насыят ырлары» деген темада ачык сабак, Жылкычиева А.К. 6-З классында «Сүйлѳмдүн баяндоочу» деген темада ачык сабак, жаш мугалим

Бактыгулова П.Б. 5 – В классында «Сүйлѳмдүн баш мүчѳлѳрү» деген темада ачык сабактар өткөрүлдү.

Ошондой эле, ар бир класс жетекчи мамлекеттик тил майрамына карата класстык сааттарды ѳтүштү. Окуучулар арасында КРнын Эгемендүүлүгүнүн 30 жылдыгына карата «Менин ыйык Мекеним» аттуу дилбаяндар сынагы ѳткѳрүлдү.

Окутуу орус тилинде жүргүзүлгѳн 5 – 11 – класстар арасында бѳтѳн тилдүү окуучулардын эне тилге болгон кызыгуусун арттыруу максатында «Ырдайлы кыргыз ырларын» атуу сынак ѳткѳрүлдү.

Ар кандай тематикадагы кѳрсѳтмѳлүү бурчтар уюштурулду.

Башталгыч класстарда жаш ѳзгѳчѳлүктѳрүнѳ ылайык «Эне тилим – эне сүтүм» деген темада сүрѳт кѳргѳзмѳсүнүн бурчу уюштурулду.

Мектептеги жалпы окуучулардын билим сапатын текшерүү максатында 2 –4– класстарда «Эн сулуу кол жазма» сынагы ѳткѳрүлдү. 5-класстан-7 класска чейинки кыргыз,орус класстарынан текшерүү жат жазуусу алынды.

9-10-11 кыргыз,орус класстарында кыргыз тили жана адабияты боюнча тестирлѳѳ ѳттү. Бул жазуу жумуштары текшерилип жыйынтыгы чыгарылып мониторинг жүргүзүлдү. Бардык класстарда кѳнүгүү дептерлери текшерилип,артыкчылыктар жана кемчиликтер белгиленди.

Иш-планга ылайык 1-чейректе 5- класстын окуучуларынын окуу ылдамдыгы техникасы текшерилди.

Быйылкы 2021-2022-окуу жылында олимпиадага катышуучу окуучулардын тизмеси такталып,аларды даярдоо,иш пландарын түзүү,бекитүү иштери УБнин чогулушунда жүргүзүлдү.

Мектеп ичинде өткөрүлүүчү олимпиаданын тапшырмалары алдын-ала даярдалып,ийгиликтүү өткөрүлдү.2021-2022-окуу жылында райондук олимпиадада биздин окуучулар жакшы ийгиликтерди жарата алды.Алар:

Билимбек кызы Жанара-9-А класс 2-орун мугалим: Сыйдалиева С.Б.

Капарбекова Гүлүмай-10-Б класс,2-орун мугалим :Жусупбекова Б.М.

Белекова Нураида -10-Г класс(орус) мугалим:Жылкычиева А.К.

Сыргакова Нуркыз-10-В класс(орус) мугалим:Асанова В.О.

Улуттук адабият жан залкар жазуучубуз Ч.Айтматовдун туулган күнүнө карата уюштурулган Республикалык конкурста Көркөм окуу боюнча 10-класстын окуучусу Эзенова Айтурган А.Акматалиевдин “Сагындык биз өзүңүздү билсеңиз”чыгармасы менен 3-орунду ээледи,мугалим:Эсенканова Г.И.

Андан сырткары “Чыңгыздын чыгармалары –улуттук мурас”аттуу сахналаштырылган ачык сабак 5-А классы менен өтүлдү,мугалим:ЭсенгуловаК.А. Бүткүл дүйнөлүк эне тил күнүнө карата “Тил парады” аттуу иш-чара өткөрүлдү,ага УБнин бардык мугалимдери катышты.

“Манас таануу” боюнча райондук тандоо туруна 8,9-класстын окуучулары катышты,мугалим:Сыйдалиева С,Б.

21-март Нооруз майрамына карата 9-класстын окуучулар арасында “Сармерден”өткөрүлдү,иш-чара мыкты деңгээлде өттү.Класс жетекчилер:Эсенканова Г.И.Молдалиева Г.Н. Сыйдалиева С.Б

Усулдук бирикменин бардык мугалимдери “Жат жазуулар”, “Тест менен иштөө”, “Жөндөмдүү окуучулар менен иштөө”, “Начар окуучулар менен иштөө”папкаларын жаңыртышты.Ар бир мугалимдин “Өз ара тажрыйба алмашуу”китепчеси бар,сабактарга катышуу,өз ара тажрыйба алмашуу,тажрыйбалуу мугалимдер жаш мугалимдерге өздөрүнүн усулдук тажрыйбалары менен бөлүшүп келишет.

2022-2023-окуу жылына карата иш-план түзүлүп,келерки окуу жылына карата жумалык саат жүктөмдөрү болжолдуу бөлүштүрүлдү.

Жыйынтыгында,болжонгон иш-чаралардын бардыгы аткарылып,УБнин аткарган иштери канааттандырарлык деп белгиленди.

УБнин жетекчиси Жылкычиева А.К.